གཞན་ཡང་བདག་གི་སྟོན་པའི་གསུང་དུ་རང་སྐྱ་ཐུབ་པའི་དཔལ་འབྱོར་རིག་པ་མེད་ཅེས་ཀྱང་སྨྲ་མི་ནུས་ཏེ།འཇམ་དཔལ་རྩ་རྒྱུདལས།དེ་བཞིན་ནོར་ལྷ་ནོར་སྒྲུབ་བྱེད།།རྩིས་དང་བརྡ་སྤྲོད་བསྟན་བཅོས་དང་།།གོས་ཀྱི་རིག་པའི་ཆོ་ག་དང་།།ནད་རིགས་གསོ་བའི་རིག་པ་དང་།།དེ་ཉིད་ཐམས་ཅད་ཕན་དང་བདེ།།གཏན་ཚིགས་ལུགས་ཀྱི་བསྟན་བཅོས་དང་།།གཞན་ཡང་སྒྲ་ཡི་བསྟན་བཅོས་དང་།།སྡེབ་སྦྱོར་རིག་བྱེད་དྲི་ཟའི་གླུ།།སྤོས་སྦྱོར་དག་ཀྱང་བསྟན་པ་ཡིན།།ཞེས་ནོར་ལྷ་དང་ནོར་སྒྲུབ་བྱེད་ཀྱི་བསྟན་བཅོས་གསུངས་པ་བཅོམ་ལྡན་འདས་ཉིད་ཀྱིས་ཞལ་གྱིས་བཞེས་པ་དང་།དེར་མ་ཟད།གོས་ཀྱི་རིག་པ་དང་།རྩིས་ཀྱི་རིག་པ།སྒྲའི་རིག་པ།གསོ་བ་རིག་པ།སྤོས་སྦྱོར་གྱི་རིག་པ་སོགས་གསུངས་པ་ཡང་ཞལ་གྱིས་བཞེས།དེ་ལས་གོས་ཀྱི་རིག་པ་དང་།སྤོས་སྦྱོར་གྱི་རིག་པ་དག་དཔལ་འབྱོར་རིག་པའི་ཁོངས་སུ་གཏོགས་པ་ཡིན།དེ་ཡང་བདག་ཅག་སྟོན་པས་གང་གསུངས་ཐམས་ཅད་ཞི་བ་ལ་གཞོལ་བའི་ཆེད་དུ་ཡིན་ན་ཡང་།གནས་སྐབས་ཀྱི་དབང་དུ་བྱས་ནས་གནས་སྐབས་བདེ་ཐབས་ཀྱི་བསྟན་བཅོས་ཀྱང་མང་དུ་གསུངས་པ་ཡིན་ཏེ།འཇམ་དཔལ་རྩ་རྒྱུདལ།བདག་གིས་བྱང་ཆུབ་སེམས་ཀྱིས་ནི།།སེམས་ཅན་དོན་ཕྱིར་བཤད་པ་ཡིན།།ཇི་ལྟར་གདུལ་བྱའི་སེམས་ཅན་ལ།།དེ་ལྟར་བདག་གིས་དེ་བཞིན་བྱས།།ཇི་ལྟ་ཇི་ལྟར་སེམས་ཅན་ལ།།དེ་ལྟར་བདག་གིས་དེ་བཞིན་བྱས།ཇི་ལྟ་ཇི་ལྟར་སེམས་ཅན་རྣམས།།ཕན་པའི་ལས་ནི་ལེན་པ་དང་།།ཕན་དོན་ལས་ཀྱི་དགེ་བའི་གཞི།།དེ་ལྟར་དེ་ལྟར་དེ་བཞིན་བྱས།།ཞེས་པ་ནས།སྣ་ཚོགས་དོན་གྱི་བསྟན་བཅོས་བསྟན།།ཞེས་བདག་ཅག་གི་སྟོན་པས་གསལ་བོར་ཞིབ་ཆ་དང་བཅས་གསུངས་པའི་ཕྱིར་རོ།།